sagorsarker/bangla-wikipedia huggingface dataset:
এএসএম নজরুল ইসলাম রবি

এএসএম নজরুল ইসলাম রবি বাংলাদেশ সেনাবাহিনীর (অব:) কর্মকর্তা (মেজর জেনারেল) এবং ডিজিএফআইর সাবেক মহাপরিচালক। বর্তমানে আওয়ামী লীগের রাজনীতির সাথে জড়িত। ২০১৮ সালে পাবনা-৪ (ঈশ্বরদী-আটঘরিয়া) আসনের সংসদ সদস্য প্রার্থী হতে চান। এই আসন থেকে টানা পাঁচবার সংসদ সদস্য নির্বাচিত হয়েছেন বর্তমান সংসদ সদস্য শামসুর রহমান শরীফ ডিলু।
এএসএম নজরুল ইসলাম রবির জন্ম ১৯৫০ সালে বাংলাদেশের রাজশাহী বিভাগের পাবনা জেলার আটঘরিয়া উপজেলার চাঁদভা ইউনিয়নের বেরুয়ান গ্রামে। তার পিতা সাহাদত আলী আটঘরিয়ার সড়াবাড়িয়া সরকারি প্রাথমিক বিদ্যালয়ের প্রধান শিক্ষক ও পাবনা জজকোর্টের আইনজীবী ছিলেন। দাদা আয়েজ উদ্দিন মোল্লা চাঁদভা ইউনিয়ন পরিষদের চেয়ারম্যান ছিলেন। সড়াবাড়িয়া সরকারি প্রাথমিক বিদ্যালয়ে প্রাথমিক শিক্ষা গ্রহণের পর ১৯৬৬ সালে পাবনা রাধানগর মজুমদার একাডেমী স্কুল এন্ড কলেজ পাবনা ( আর এম একাডেমী স্কুল এন্ড কলেজ পাবনা ) থেকে এসএসসি পাশ করে পাবনা এডওয়ার্ড কলেজে ভর্তি হন। এরপর তিনি ঈশ্বরদী জিন্নাহ কলেজে ভর্তি হন এবং সেখান থেকে প্রথম বিভাগে এইচএসসি পরীক্ষায় উত্তীর্ণ হন। রাজশাহী বিশ্ববিদ্যালয়ে ইংরেজি বিভাগে পাড়াশোনা করার সময় পিএ ম লং কোর্সের জেন্টেলম্যান ক্যাডেট হিসেবে পাকিস্তান সামরিক বাহিনীতে যোগদান করেন।
মিলিটারি একাডেমীর ২ বছর মেয়াদি প্রশিক্ষণ শেষে সেনাবাহিনীতে অফিসার হিসেবে কমিশন্ড লাভ করেন। দেশি –বিদেশী পেশাগত উচ্চতর প্রশিক্ষণ গ্রহণের পাশাপাশি তিনি মিরপুর স্টাফ কলেজ থেকে পিএসসি ও প্রথম শেণীতে মাস্টার্স ইন-ডিফেন্স স্টাডিজ (এমডিএস) ডিগ্রি অর্জন করেন। এছাড়া তিনি অস্ট্রেলিয়া ও যুক্তরাষ্ট্রে উচ্চতর সামরিক প্রশিক্ষণ গ্রহণ করেন। ১৭ ইস্ট বেঙ্গল রেজিমেন্ট এর অধিনায়ক ছিলেন। রংপুর ও ঘাটাইল ইনফেন্ট্রি ব্রিগেড এ ব্রিগেড কমান্ডার হিসেবে দায়িত্ব পালন করেন। ময়মনসিংহ পদাতিক ডিভিশন এর জেনারেল অফিসার কমান্ডিং (জিওসি) হিসেবে দায়িত্ব পালন করেন। মিরপুর ডিফেন্স কমান্ড এন্ড স্টাফ কলেজের কমান্ড্যান্ট হিসেবে দায়িত্ব পালন করেন। ডিজিএফআই এর মহাপরিচালক ছিলেন। নজরুল ইসলাম রবি মুক্তিযুদ্ধ চলাকালে পাকিস্তান সেনানিবাসে বাঙালি কর্মকর্তা হিসেবে বন্দি জীবনযাপন করেন এব অকথ্য নির্যাতন ভোগ করেন।
১৯৬৬ সালে তিনি পূর্ব পাকিস্তান ছাত্র লীগের একজন সক্রিয় কর্মি হিসেবে পরিচিত ছিলেন। একাদশ জাতীয় সংসদ নিবাচনে পাবনা-৪ ( ঈশ্বরদী-আটঘরিয়া) নির্বাচনী এলাকা থেকে বাংলাদেশ আওয়ামী লীগের নৌকা প্রতীকে মনোনয়ন প্রত্যাশী ছিলেন।
আশির দশকে নকশবন্দি মোজাদ্দেদীয়া তরিকার পীর টাঙ্গাইল প্যারাডাইসপাড়া দরবারের হজরত মাওলানা শাহ সুফি মকিম উদ্দিন আহমেদ নকশবন্দি মোজাদ্দেদী (রহ.)-এর হাতে বায়াত নেন এবং ১৯৯৪ সালে তিনি তরিকার খেলাফতও পান। নিজ বাসস্থান বেরুয়ানে মোজাদ্দেদীয় খানকা প্রতিষ্ঠা করেন। মেজর জেনারেল (অব:) এ,এস,এম, নজরুল ইসলাম রবি তার গ্রামে নিজস্ব জমিতে একটি এতিম খানা ও হাফেজিয়া মাদরাসা প্রতিষ্ঠা করেছেন। টাংগাইল, সিরাজগঞ্জ ও পাবনা জেলা নিয়ে মোজাদ্দেদীয়া মানব কল্যাণ সংস্থা নামক একটি সেবা মুলক প্রতিষ্ঠান গড়ে তুলেছেন। যার মাধ্যমে এতিম ও দুস্থ্যদের বিভিন্নভাবে সহায়তা করা হয়। এছাড়া এই প্রতিষ্ঠান থেকে ছাত্র বৃত্তিও প্রদান করা হয়ে থাকে।
আন্তঃবাহিনী জনসংযোগ পরিদপ্তর
ইকরাম আলী খিল

ইকরাম আলী খিল (; জন্ম ২৯ সেপ্টেম্বর ২০০০) একজন আফগান ক্রিকেটার। ২০১৯ সালের মার্চে আফগানিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে।
২০১৮ সালের ডিসেম্বরে এশিয়ান ক্রিকেট কাউন্সিল এমার্জিং টিম এশিয়া কাপে খেলার জন্য আফগানিস্তানের অনূর্ধ্ব-২৩টি দলে ডাক পান। ফেব্রুয়ারি ২০১৯-এ আয়ারল্যান্ডের বিরুদ্ধে ভারতে অনুষ্ঠিত টেস্ট ও একদিনের আন্তর্জাতিক সিরিজ খেলার জন্য ডাক পান। ২ মার্চ ২০১৯ তারিখে আয়ারল্যান্ডের বিপক্ষে তার একদিনের আন্তর্জাতিক ক্রিকেটে এবং ১৫ মার্চ ২১০৯-এ টেস্ট অভিষেক ঘটে। ৬ জুন, ২০১৯-এ তিনি ২০১৯ ক্রিকেট বিশ্বকাপে খেলার জন্য আফগানিস্তানের দলে ডাক পান। হাঁটুতে আঘাত পাওয়ার কারণে মোহাম্মাদ শেহজাদ বিশ্বকাপ দল থেকে বাদ পরায়, তিনি তার স্থলাভিষিক্ত হন।
ভেতরবন্দ জমিদার বাড়ি

ভিতরবন্দ জমিদার বাড়ি বাংলাদেশ এর কুড়িগ্রাম জেলার নাগেশ্বরী উপজেলার ভিতরবন্দ ইউনিয়নের ভিতরবন্দ গ্রামে অবস্থিত এক ঐতিহাসিক জমিদার বাড়ি। 
কবে নাগাদ এবং কার দ্বারা এই জমিদার বংশ বা জমিদার বাড়ি প্রতিষ্ঠিত তার সঠিক তথ্য জানা যায়নি। ব্রিটিশ শাসনামলে এই ভিতরবন্দ পরগণাটির সদর দপ্তর ছিল রাজশাহীতে। পরবর্তীতে চিরস্থায়ী বন্দোবস্তর মাধ্যমে জমিদারী প্রথা চালু হলে এই ভিতরবন্দ পরগণার সদর দপ্তর রাজশাহী থেকে ভিতরবন্দতে স্থানান্তরিত হয় এবং সেই থেকে এখানে জমিদারীর গোড়াপত্তন ঘটে।
আশ্চার্যের বিষয় হচ্ছে ভারত উপমহাদেশের সকল জমিদার বাড়ি ইট, সুরকি ও রড দিয়ে তৈরি হলেও এই জমিদার বাড়িটি কাঠ দিয়ে তৈরি করা হয়েছে। তবে বাড়ির প্রবেশদ্বার ইট ও সুরকি দিয়ে তৈরি করা হয়েছে।
মঘাদিয়া জমিদার বাড়ি

মঘাদিয়া জমিদার বাড়ি বাংলাদেশ এর চট্টগ্রাম জেলার মীরসরাই উপজেলার মঘাদিয়া ইউনিয়নের মঘাদিয়া গ্রামে অবস্থিত এক ঐতিহাসিক জমিদার বাড়ি।
কার দ্বারা এবং কবে নাগাদ এই জমিদার বাড়ি এবং বংশটি প্রতিষ্ঠিত হয়েছে তার সঠিক তথ্য জানা যায়নি। তবে ইতিহাস থেকে এই জমিদার বংশের বেশ কয়েকজনের নাম জানা যায়। এই জমিদার বংশধররা ছিলেন ইসলাম ধর্মালম্বী। এই জমিদার বংশের সবচেয়ে পরিচিত জমিদার ছিলেন জমিদার নুরুল আবছার চৌধুরী। তিনি ১৮৯৫ইং সনে জন্মগ্রহণ করেন। তিনি ছিলেন এই জমিদার বংশের শেষ জমিদার। তিনি খুব অল্প বয়সেই জমিদারীর দায়িত্ব পান। কারণ তার পিতা জমিদার অলি আহম্মদ চৌধুরী মারা যাওয়ার পর তার বড় ভাই জমিদার আব্দুল হাই চৌধুরী জমিদারী দেখাশুনা করতেন। কিন্তু তিনি মাত্র ৩৩ বছর বয়সে মারা যান। আর এতেই তার উপর এই জমিদারীর দায়িত্ব এসে পড়ে। তবে তিনি দয়ালু, সততা ও ন্যায়ের সাথে জমিদারী পরিচালনা করাতে প্রজাদের কাছে অতি তাড়াতাড়ি পরিচিত হয়ে উঠেন। তিনি অনেক জনকল্যাণমূলক কাজ করেছেন। তিনি তার মায়ের নামে প্রাথমিক স্কুল, নিজের নামে উচ্চ বিদ্যালয়, শান্তিরহাট নামে শান্তিরহাট বাজার। এছাড়াও অসংখ্য এতিমখানা তৈরি করেছিলেন। তিনি তৎকালীন সময়ে রাজনীতির সাথে জড়িত ছিলেন। বাংলার মুখ্য মন্ত্রী শেরে বাংলা এ.কে ফজলুল হক এর সাথে রাজনীতি করেছেন এবং তার একজন ভালো বন্ধু ছিলেন।
ইট, সুরকি আর রড দিয়ে নিপুণ শৈলীর গাঁথুনির দ্বিতল ভবন কালের সাক্ষী হয়ে দাঁড়িয়ে রয়েছে। প্রতিটি ঘরের ভেতর ও ছাদে রয়েছে প্রাচীন ঐতিহ্যের অনেক নিদর্শন।
মঘাদিয়া জমিদার বাড়ির বর্তমান অবস্থা খুবই নাজুক। অযত্নে-অবহেলায় পড়ে আছে জমিদারবাড়ি। দূর থেকে দেখে মনে হবে- মনোরম পরিবেশে সবুজে ঘেরা একটি বাগানবাড়ি। কাছে গিয়ে দেখা গেল বিশালাকৃতির ভগ্নপ্রায় দ্বিতল অট্টালিকা। পুরনো ইটের দেওয়ালে রকমারি আগাছা, থরেথরে সাজানো ঝুঁকিপূর্ণ ঘরের ভেতর ঝোপঝাড়। আর সেখানটার পুরোটাই এখন পাখি ও পোকামাকড়ের দখলে।
হরিভান্সা

হরিভান্সা পুরনো গোয়ার বেসিলিকা গির্জা। পর্তুগীজ উপনিবেশিকদের থেকে প্রাপ্ত পর্তুগীজ স্থাপত্যের একটি নিদর্শন। প্রাচীন সংস্কৃত গ্রন্থে এবং অন্যান্য পবিত্র হিন্দু গ্রন্থে উল্লেখ আছে এটির ব্যাপারে ('গোপাকাপুরি' বা 'গাপকপট্টণ')।
গোয়া ভেলহা (ইংরেজি: Goa Velha) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে গোয়া ভেলহা শহরের জনসংখ্যা হল ৫৪১১ জন। এর মধ্যে পুরুষ ৫৩% এবং নারী ৪৭%।
"এই নিবন্ধটি ভারতের গোয়া রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।"
হাড়িভাঙ্গা আম

হাড়িভাঙ্গা আম বাংলাদেশের একটি বিখ্যাত ও সুস্বাদু আম। বিশ্ববিখ্যাত এ হাড়িভাঙ্গা আমের উৎপত্তি রংপুর জেলার মিঠাপুকুর উপজেলার খোড়াগাছ ইউনিয়ন থেকে।
আমটির ‘ইতিহাসের’ গোড়াপত্তন করেছিলেন নফল উদ্দিন পাইকার নামের এক বৃক্ষবিলাসী মানুষ। শুরুতে এর নাম ছিল মালদিয়া। আমগাছটির নিচে তিনি মাটির হাঁড়ি দিয়ে ফিল্টার বানিয়ে পানি দিতেন। একদিন রাতে কে বা কারা ওই মাটির হাঁড়িটি ভেঙে ফেলে। ওই গাছে বিপুল পরিমাণ আম ধরে। সেগুলো ছিল খুবই সুস্বাদু। সেগুলো বিক্রির জন্য বাজারে নিয়ে গেলে লোকজন ওই আম সম্পর্কে জানতে চায়। তখন চাষি নফল উদ্দিন মানুষকে বলেন, ‘যে গাছের নিচের হাড়িটা মানুষ ভাঙছিল সেই গাছেরই আম এগুলা।’ তখন থেকেই ওই গাছটির আম ‘"হাড়িভাঙ্গা আম"’ নামে পরিচিতি পায়। বর্তমানে রংপুরের হাঁড়িভাঙা আমের মাতৃ গাছটির বয়স ৬৩ বছর।
বিশ্বখ্যাত, স্বাদে গন্ধে অতুলনীয় বাংলাদেশের আশ বিহীন হাড়িভাঙ্গা আম। গাছ লক্ষণীয় ও আকর্ষণীয়। ডগা পূষ্ট ও বলিষ্ঠ। ডালে জোড়কলম লাগালে গাছ অতি দ্রুত বৃদ্ধি পায়। চারা রোপনের পরবর্তী বছরেই মুকুল আসে। হাড়িভাঙ্গা আম গাছের অন্যতম বৈশিষ্ট্য হলো গাছের ডালপালা উর্ধ্বমূখী বা আকাশচুম্বী হওয়ার চেয়ে পাশে বেশি বিস্তৃত হয়। উচ্চতা কম হওয়ায় ঝড়-বাতাসে গাছ উপড়ে পড়েনা এবং আম কম ঝরে।
আমের উপরিভাগ বেশি মোটা ও চওড়া, নিচের অংশ চিকন। দেখতে সুঠাম ও মাংসালো, শ্বাস গোলাকার ও একটু লম্বা। শ্বাস অনেক ছোট, আঁশ নেই। আকারের তুলনায় ওজনে বেশি, গড়ে ৩টি আমে ১ কেজি হয়। কোন ক্ষেত্রে একটি আম ৫০০/৭০০ গ্রাম হয়ে থাকে। চামড়া কুচকে যায় তবুও পঁচে না। ছোট থেকে পাকা পর্যন্ত একেক স্তরে একেক স্বাদ পাওয়া যায়।
রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে।
ফল হিসেবে খাওয়ার পাশাপাশি আম থেকে চাটনি, আচার, আমসত্ত্ব, মোরব্বা, জ্যাম, জেলি ও জুস তৈরি হয়। প্রচুর ভিটামিন ‘এ’ বা ক্যারোটিন, ভিটামিন ‘সি’, খনিজ পদার্থ ও ক্যালোরি রয়েছে।
সংক্রামক রোগ

সংক্রামক রোগ বলতে সেই সকল রোগ বুঝায়, যেসব রোগ একজন থেকে আরেকজনের শরীরে ছড়িয়ে পড়তে পারে। এই ছড়িয়ে পড়া শুধু মানুষ থেকে মানুষ নয়, পশু-পাখি থেকে মানুষে, পশু-পাখি থেকে পশু-পাখির মাঝে, কিংবা মানুষ থেকে পশু-পাখির মাঝে ছড়িয়ে পড়তে পারে। ১৮৪৯ সালে জন স্নো সর্বপ্রথম কলেরাকে সংক্রামক রোগ হিসেবে প্রস্তাব করেন। বিভিন্ন সময়ে বিভিন্ন সংক্রামক রোগের প্রাদুর্ভাব বা প্রকোপের কারণে অসংখ্য মহামারির ঘটনা ঘটেছে। করোনা মহামারিও এর অন্তর্ভুক্ত।
বেশিরভাগ মহামারিই সংক্রামক রোগের কারণে হয়ে থাকে, তবে এর ব্যতিক্রমও আছে যেমন- হলুদ জ্বর। সংক্রামক রোগ নানাভাবে ছড়াতে পারে, যেমন-
১। স্পর্শ : বেশ কিছু রোগ এভাবে ছড়ায়। যেমন স্ক্যাবিস, ছত্রাকজনিত চর্ম রোগ।
২। যৌন সংস্পর্শ: এইডস, সিফিলিস, গনোরিয়া, হেপাটাইটিস (বি, সি), হিউম্যান প্যাপিলোমা ভাইরাস ইনফেকশন যেটি জরায়ুমুুখ ক্যান্সারের অন্যতম কারণ, লিমফো গ্রানুলোমা ভেনেরিয়াম, শ্যাংক্রয়েড।
৩। খাদ্য ও পানীয় : টাইফয়েড, পোলিও মায়েলাইটিস, হেপাটাইটিস (এ, ডি), কলেরা, ডায়রিয়া, আমাশয়, বিভিন্ন কৃমি সংক্রমণ।
৪। বায়ু বাহিত: যক্ষ্মা, ইনফ্লুয়েঞ্জা, হুপিং কাশি, মেনিনজাইটিস, নিউমোনিয়া, ব্রংকাইটিস, ব্রংকিওলাইটিস, মাম্পস, রুবেলা, বসন্ত , হাম, করোনা ভাইরাস রোগ।
৫। ভেক্টর বাহিত:
মশা: ডেঙ্গি, চিকুনগুনিয়া, ইয়েলো ফিভার, ম্যালেরিয়া, ফাইলেরিয়াসিস।
মাছি : উদরাময়, আমাশয়, ক্রিমি সংক্রমণ, কালা জ্বর, চ্যাগাস ডিজিস, স্লিপিং সিকনেস, চোখের কৃমি (deer fly) ।
৬। ত্বকের মাধ্যমে: কিছু রোগের এজেন্ট সরাসরি ত্বকে ত্বকের সংস্পর্শে ছড়িয়ে পড়তে পারে, যেমন Tinea capitis, ছত্রাক যা দাদ সৃষ্টি করে, Tinea pedis, ছত্রাক যা ক্রীড়াবিদদের পায়ে সৃষ্টি করে এবং impetigo। যাইহোক, এই রোগ সম্ভবত প্রায়ই ফোমাইটের মাধ্যমে ছড়িয়ে পড়ে।
১। ব্যাকটেরিয়াল: যক্ষ্মা, ধনুষ্টংকার, টাইফয়েড, কলেরা।
২। ভাইরাল: ভাইরাল ইনফ্লুয়েঞ্জা, রোটা ভাইরাল ডায়রিয়া, ভাইরাল হেপাটাাাইটিস, এইডস, হাম, রুবেলা।
৩। ছত্রাকজনিত : বিভিন্ন চর্মরোগ, ছত্রাক জনিত ফুসফুস সংক্রমণ, মস্তিষ্ক ও মস্তিষ্ক আবরন সংক্রমণ, মহিলাদের শ্বেতপ্রদর ইত্যাদি।
৪। প্রোটিনজনিত (প্রিয়ন): ম্যাড কাউ, ক্রুজফিল্ড জ্যাকব
সংক্রমণ ঝুঁকি: ডায়াবেটিস রোগী, জন্মগত স্বল্প রোগপ্রতিরোধ ক্ষমতা সম্পন্ন ব্যক্তিদের সংক্রমণ ঝুুঁকি বেশি। কিছু রোগেও শরীর এর রোগপ্রতিরোধ ক্ষমতা কমে যায়, যেমন এইডস, যক্ষ্মা, কালাজ্বর, ক্যনসার। তাছাড়া অতি ছোট শিশু এবং অতি বৃৃদ্ধদের সংক্রমণের ঝুঁকি বেশি।
মাসুক মিয়া জনি

মাসুক মিয়া জনি (জন্ম: ১৬ জানুয়ারি ১৯৯৮; মাসুক মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৫–১৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি চট্টগ্রাম আবাহনীতে যোগদান করেছেন। চট্টগ্রাম আবাহনীতে ১ মৌসুম অতিবাহিত করার পর সাইফের সাথে চুক্তি স্বাক্ষর করলেও একটি ম্যাচেও অংশগ্রহণ করেননি। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।
২০১৫ সালে, জনি বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালেই বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন।
দলগতভাবে, জনি এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন।
মাসুক মিয়া জনি ১৯৯৮ সালের ১৬ই জানুয়ারি তারিখে বাংলাদেশের মৌলভীবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
ছোট বেলা থেকেই খেলাধুলার প্রতি ছিলো মারাত্মক ঝোক।
জনি বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করে ২টি গোল করেছেন। তিনি ২০১৫ সালের ২রা অক্টোবর তারিখে ২০১৬ এএফসি অনূর্ধ্ব-১৯ চ্যাম্পিয়নশিপ বাছাইপর্বে শ্রীলঙ্কা অনূর্ধ্ব-১৯ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৫ সালের ১২ই নভেম্বর তারিখে, মাত্র ১৭ বছর ৯ মাস ২৮ দিন বয়সে, জনি তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৪তম মিনিটে আক্রমণভাগের খেলোয়াড় সাখাওয়াত হোসেন রনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৫–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জনি মাত্র ১ ম্যাচে অংশগ্রহণ করেছেন।
বেগমপুর রেলওয়ে স্টেশন

বেগমপুর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেগমপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় পূর্বতাজপুর, বেগমপুরে অবস্থিত। স্টেশনটি বেগমপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত।
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বেগমপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
লতিফপুর ইউনিয়ন, মির্জাপুর

লতিফপুর ইউনিয়ন বাংলাদেশের টাঙ্গাইল জেলার মির্জাপুর উপজেলার অন্তর্গত একটি ইউনিয়ন।
এটি মির্জাপুরের ৫ কিলোমিটার উত্তর-পূর্বে এবং টাঙ্গাইল শহরের ৩৩ কিলোমিটার দক্ষিণ-পূর্বে অবস্থিত।পশ্চিম দিকে ফতেপুর ইউনিয়ন, দক্ষিণে গোড়াই ইউনিয়ন, পূর্বদিকে আজগানা ইউনিয়ন, উত্তরে তরফপুর ইউনিয়ন।
লতিফপুর ইউনিয়ন স্থাপিত হয় ২০১১ ইং সালে। লতিফপুর ইউনিয়নটি একটি নব গঠিত ইউনিয়ন। এর আগে এই ইউনিয়ন টি বৃহত্তর আজগানা ইউনিয়ন এর অন্তর্ভুক্ত ছিলো ।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, লতিফপুর ইউনিয়নের মোট জনসংখ্যা ১৬,৮৫৭ জন। মোট ভোটার সংখ্যা ১১,৫১৩ জন। এর মধ্যে পুরুষ ভোটার সংখ্যা ৫,৪৭৩ জন এবং মহিলা ভোটার সংখ্যা ৬০৪০ জন। ইউনিয়নে মোট ঘরসংখ্যা ৩৭৯৬ টি।
লতিফপুর ইউনিয়নের গড় সাক্ষরতার হার শতকরা ৫৫.১ ভাগ (পুরুষ-৫৮.৮%, মহিলা-৫২%)।
১১টি গ্রাম নিয়ে লতিফপুর ইউনিয়ন গঠিত।
সমপ্রেমী নাটকের তালিকা

এটি শুধুমাত্র বালক সমপ্রেমকেন্দ্রিক ধারাবাহিক (শর্টফিল্ম ও টেলিফিল্মসহ) এবং সমকাম ও উভকাম সংক্রান্ত চলচ্চিত্রের তালিকা। এলজিবিটি কেন্দ্রিক চলচ্চিত্রের তালিকা পাতার সাথে এর সাদৃশ্য থাকলেও বিষয়বস্তু এক নয়।
রবিউল হাসান

মোহাম্মদ রবিউল হাসান (জন্ম: ২৬ জুন ১৯৯৯; রবিউল হাসান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আরামবাগের হয়ে তিনি ৩৫ ম্যাচে ৩টি গোল করেছেন। পরবর্তীকালে, তিনি বসুন্ধরা কিংস, ঢাকা মোহামেডান এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন।
২০১৮ সালে, রবিউল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৩ ম্যাচে ৩টি গোল করেছেন। দলগতভাবে, রবিউল এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
মোহাম্মদ রবিউল হাসান ১৯৯৯ সালের ২৬শে জুন তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।
রবিউল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ২৪সে আগস্ট তারিখে তিনি উত্তর কোরিয়া অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ইন্দোনেশিয়ায় অনুষ্ঠিত ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
২০১৮ সালের ২৯শে আগস্ট তারিখে, মাত্র ১৯ বছর ২ মাস ৪ দিন বয়সে, রবিউল শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৪৬তম মিনিটে আক্রমণভাগের খেলোয়াড় জাফর ইকবালের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রবিউল সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ১০ দিন পর, বাংলাদেশের জার্সি গায়ে প্রথম গোলটি করেন; ২০১৯ সালের ৯ই মার্চ তারিখে, কম্বোডিয়ার বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
বরকইট ইউনিয়ন

বরকইট বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
বরকইট ইউনিয়ন পূর্বে ৮নং চান্দিনা পূর্ব ইউনিয়ন নামে পরিচিত ছিল। এ ইউনিয়নের উত্তরাংশের কিছু অংশ চান্দিনা পৌরসভার আওতাধীন হওয়ায় বাকি অংশকে ৮নং বরকইট ইউনিয়ন নামে নতুন নামকরণ করা হয়।
চান্দিনা উপজেলার সর্ব-পূর্বে বরকইট ইউনিয়নের অবস্থান। এ ইউনিয়নের পশ্চিমে এতবারপুর ইউনিয়ন, উত্তরে চান্দিনা পৌরসভা ও বুড়িচং উপজেলার মোকাম ইউনিয়ন, পূর্বে কুমিল্লা আদর্শ সদর উপজেলার কালিরবাজার ইউনিয়ন ও বরুড়া উপজেলার আগানগর ইউনিয়ন এবং দক্ষিণে বরুড়া উপজেলার খোশবাস উত্তর ইউনিয়ন অবস্থিত।
বরকইট ইউনিয়ন চান্দিনা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ। এ ইউনিয়নের গ্রামগুলো হল:
নূর আলম ( চেয়ারম্যান)
মাইজখার ইউনিয়ন

মাইজখার বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
চান্দিনা উপজেলার পূর্ব-মধ্যাংশে মাইজখার ইউনিয়নের অবস্থান। এ ইউনিয়নের দক্ষিণ-পশ্চিমে বরকরই ইউনিয়ন, পশ্চিমে দোল্লাই নবাবপুর ইউনিয়ন, উত্তর-পশ্চিমে মহিচাইল ইউনিয়ন, উত্তরে বাড়েরা ইউনিয়ন, পূর্বে এতবারপুর ইউনিয়ন ও বরুড়া উপজেলার খোশবাস উত্তর ইউনিয়ন, দক্ষিণ-পূর্বে বরুড়া উপজেলার খোশবাস দক্ষিণ ইউনিয়ন এবং দক্ষিণে বরুড়া উপজেলার চিতড্ডা ইউনিয়ন অবস্থিত।
মাইজখার ইউনিয়ন চান্দিনা উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
মাইজখার ইউনিয়নের শিক্ষার হার ৯৮.০২%
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল ও কালা খাল। কার্জন খালটি ইউনিয়নের পূর্ব সীমানা বরাবর যথাক্রমে এওয়াজবন্দ, কামারখোলা ও পানিপাড়া গ্রামের পাশ দিয়ে প্রবাহিত হয়েছে। 
১.শাহ সেলিম প্রধান চেয়ারম্যান
গল্লাই ইউনিয়ন

গল্লাই বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
গল্লাই ইউনিয়ন পূর্বে গল্লাই উত্তর ইউনিয়ন নামে পরিচিত ছিল।
চান্দিনা উপজেলার পশ্চিমাংশে গল্লাই ইউনিয়নের অবস্থান। এ ইউনিয়নের উত্তর-পশ্চিমে সুহিলপুর ইউনিয়ন, উত্তরে বাতাঘাসী ইউনিয়ন, উত্তর-পূর্বে মহিচাইল ইউনিয়ন, দক্ষিণ-পূর্বে দোল্লাই নবাবপুর ইউনিয়ন, দক্ষিণ-পশ্চিমে চাঁদপুর জেলার কচুয়া উপজেলার কচুয়া উত্তর ইউনিয়ন এবং পশ্চিমে চাঁদপুর জেলার কচুয়া উপজেলার বিতারা ইউনিয়ন অবস্থিত।
গল্লাই ইউনিয়ন চান্দিনা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
ঢাকা চট্রগ্রাম মহাসড়ক এর পাশে কুটুম্বপুর থেকে সিএনজি চালিত অটোরিক্সা যোগে কালিয়ারচর বাজার আসলেই গল্লাই ইউনিয়নের সব জায়গায় যাওয়া যাবে। এছাড়া মাধাইয়া থেকেও কালিয়ারচর বাজার যাওয়া যায়।
গল্লাই ইউনিয়নের প্রধান বাজার কালিয়ারচর বাজার।
দোল্লাই নবাবপুর ইউনিয়ন

দোল্লাই নবাবপুর বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
দোল্লাই নবাবপুর ইউনিয়ন পূর্বে গল্লাই দক্ষিণ ইউনিয়ন নামে পরিচিত ছিল।
চান্দিনা উপজেলার দক্ষিণ-পশ্চিমাংশে দোল্লাই নবাবপুর ইউনিয়নের অবস্থান। এ ইউনিয়নের উত্তর-পশ্চিমে গল্লাই ইউনিয়ন, উত্তরে মহিচাইল ইউনিয়ন, পূর্বে মাইজখার ইউনিয়ন, দক্ষিণ-পূর্বে বরকরই ইউনিয়ন এবং দক্ষিণ-পশ্চিমে চাঁদপুর জেলার কচুয়া উপজেলার কচুয়া উত্তর ইউনিয়ন অবস্থিত।
দোল্লাই নবাবপুর ইউনিয়ন চান্দিনা উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
একটি বিশ্ববিদ্যালয় এবং একটি দু'টি সরকারি উচ্চ বিদ্যালয়, একটি প্রাথমিক বিদ্যালয় রয়েছে।
দোল্লাই নবাবপুর সরকারি কলেজ যা পূর্বে দোল্লাই নবাবপুর ডিগ্রী কলেজ নামে পরিচিত ছিলো বিশ্ববিদ্যালয়টি সরকারি হওয়ার পর দোল্লাই নবাবপুর সরকারি কলেজ নামে পরিচিতি লাভ করে। 
দোল্লাই নবাবপুর আহসান উল্লাহ উচ্চ বিদ্যালয়।
দোল্লাই নবাবপুর বালিকা উচ্চ বিদ্যালয়।
দোল্লাই নবাবপুর সরকারি প্রাথমিক বিদ্যালয়।
বরকরই ইউনিয়ন

বরকরই বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
বরকরই ইউনিয়ন পূর্বে বরকরই উত্তর ইউনিয়ন নামে পরিচিত ছিল।
চান্দিনা উপজেলার দক্ষিণাংশে বরকরই ইউনিয়নের অবস্থান। এ ইউনিয়নের উত্তর-পশ্চিমে দোল্লাই নবাবপুর ইউনিয়ন, উত্তরে মাইজখার ইউনিয়ন, পূর্বে বরুড়া উপজেলার চিতড্ডা ইউনিয়ন, দক্ষিণে জোয়াগ ইউনিয়ন এবং দক্ষিণ-পশ্চিমে চাঁদপুর জেলার কচুয়া উপজেলার কচুয়া উত্তর ইউনিয়ন অবস্থিত।
বরকরই ইউনিয়ন চান্দিনা উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
বেবী বিন্দী

বিন্দী হুসাইন (বেবী বিন্দী নামেই অধিক পরিচিত) হলেন একজন বাংলাদেশী চলচ্চিত্র অভিনেত্রী। তিনি ১৯৮২ সালের চলচ্চিত্র "লাল কাজল" এ শিশু চরিত্রে অভিনেয়র সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী বিভাগে পুরস্কার লাভ করেন।
জাতীয় চলচ্চিত্র পুরস্কার
জোয়াগ ইউনিয়ন

জোয়াগ বাংলাদেশের কুমিল্লা জেলার অন্তর্গত চান্দিনা উপজেলার একটি ইউনিয়ন।
জোয়াগ ইউনিয়ন পূর্বে বরকরই দক্ষিণ ইউনিয়ন নামে পরিচিত ছিল।
চান্দিনা উপজেলার সর্ব-দক্ষিণে জোয়াগ ইউনিয়নের অবস্থান। এ ইউনিয়নের উত্তরে বরকরই ইউনিয়ন, পূর্বে বরুড়া উপজেলার চিতড্ডা ইউনিয়ন ও ঝলম ইউনিয়ন, দক্ষিণে বরুড়া উপজেলার আড্ডা ইউনিয়ন ও চাঁদপুর জেলার কচুয়া উপজেলার গোহট উত্তর ইউনিয়ন, দক্ষিণ-পশ্চিমে চাঁদপুর জেলার কচুয়া উপজেলার কড়ইয়া ইউনিয়ন এবং চাঁদপুর জেলার কচুয়া উপজেলার কচুয়া দক্ষিণ ইউনিয়ন ও কচুয়া উত্তর ইউনিয়ন অবস্থিত।
জোয়াগ ইউনিয়ন চান্দিনা উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চান্দিনা থানার আওতাধীন। এটি জাতীয় সংসদের ২৫৫নং নির্বাচনী এলাকা কুমিল্লা-৭ এর অংশ।
কামরুন্নাহার আজাদ স্বপ্না

কামরুন্নাহার আজাদ স্বপ্না হলেন একজন বাংলাদেশী চলচ্চিত্র অভিনেত্রী। তিনি ১৯৮২ সালের চলচ্চিত্র "মায়ের দাবী"-এ শিশু চরিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী বিভাগে পুরস্কার লাভ করেন।
জাতীয় চলচ্চিত্র পুরস্কার
২০২২ নামিবিয়া ত্রিদেশীয় সিরিজ (রাউন্ড ১৭)

২০২২ নামিবিয়া ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৭শ পর্ব যা ২০২২ সালের নভেম্বর মাসে নামিবিয়ায় অনুষ্ঠিত হয়। সিরিজটি ছিল নামিবিয়া, পাপুয়া নিউ গিনি ও মার্কিন যুক্তরাষ্ট্রের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।
প্রাথমিকভাবে সিরিজটি ২০২০ সালের সেপ্টেম্বর মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে ২০২০ সালের জুলাই মাসে সিরিজটি স্থগিত করা হয়।
মামুন (অভিনেতা)

মামুন () হলেন একজন বাংলাদেশী মডেল এবং অভিনেতা, যিনি ২০১২ "ঘেটু পুত্র কমলা" চলচ্চিত্রের জন্য সুপরিচিত, যেটি ৮৫ তম একাডেমী পুরস্কারের জন্য শ্রেষ্ঠ বিদেশী চলচ্চিত্র হিসেবে জন্য নির্বাচিত হয়েছিল কিন্তু সর্বশেষে এটি বাতিল হয়ে যায়। তিনি ২০১২ সালের চলচ্চিত্র ঘেটু পুত্র কমলা-এ শিশু চরিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী বিভাগে পুরস্কার লাভ করেন।
বালিপাড়া ইউনিয়ন, ত্রিশাল

বালিপাড়া ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
ময়মনসিংহ জেলার ঐতিহাসিক ত্রিশাল উপজেলার অন্যতম বিখ্যাত বালিপাড়া ইউনিয়ন। বাংলাদেশের মৎস্য বিপ্লবের প্রেক্ষাপট বালিপাড়া ইউনিয়ন থেকেই শুরু হয়েছে। আজকের বাংলাদেশের সফল মৎস্য বিপ্লবের সূতিকাঘার বালিপাড়া ইউনিয়নের ধলা বাজারের মৎস্য উৎপাদনের হ্যাচারী চাষীগণ। তন্মধ্যে দুই দু"বার মাননীয় প্রধানমন্ত্রীর গোল্ড পদক প্রাপ্ত মৎস্য পোনা উৎপাদনকারী জনাব জসিমউদ্দিন। বাংলাদেশের নিরমাণ খাতের সবচেয়ে গুরুতবহ সামগ্রী হিসেবে অভিহিত বালু সম্পদের জন্য বালিপাড়া ইউনিয়ন সুপ্রাচীনকাল থেকেই প্রসিদ্ধ। বাংলাদেশের তৃতীয় বৃহত্তম বালিমহাল বালিপাড়া বাজার বালিমহাল।
গ্রাম সংখ্যা ১৫ টি। 
আয়তনঃ ৩০.৮৮ বর্গ কি. মি। জনসংখ্যাঃ ৪২,৫১৫ জন (পুরুষ-২১৮৪৬জন, মহিলা-২০৬৬৯ জন)। মোটার ভোটার সংখ্যা-২৬৯৪৭জন। (পুরুষ - ১৩৩২৩। মহিলা-১৩৬২৪।)
শিক্ষার হার :  ৬৮%
শিক্ষা প্রতিষ্ঠান
আউলিয়ার নগর রেল স্টেশন।
১। ইঞ্জিনিয়ার সরদার মোঃ শাহীন (প্রতিষ্ঠাতা চেয়ারম্যান সিমেক ফাউন্ডেশন) 
বর্তমান চেয়ারম্যান- "গোলাম মোহাম্মদ বাদল"
কাঁঠাল ইউনিয়ন

কাঁঠাল ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
কাঁঠাল ইউনিয়নভুক্ত একটি গ্রাম তেঁতুলিয়া পাড়া এবং এটি ০৬ নাম্বার ওয়ার্ডের অধীনে।
পাগারিয়া নদী বিধৌত গ্রামটির সৌন্দর্য এবং এখানকার মানুষ মানবিকতা ও আতিথেয়তা যে কাউকে মুগ্ধ করবে।
এই গ্রামের মানুষের সাথে মিশে আছে কুলার চর বিল,মানিকশা বিল,কাদলি বিল সহ বিভিন্ন প্রাকৃতিক সম্পদ সমৃদ্ধ জলাশয় ও নদী,নালা,খাল,বিল।
গ্রামটিতে উল্লেখযোগ্য পরিমাণ ধর্মীয় প্রার্থনালয়(মুসলিম+হিন্দু),০১টি কলেজ,০১টি উচ্চ বিদ্যালয়,এবং,০২টি প্রাথমিক বিদ্যালয় রয়েছে। এছাড়াও মানুষের নিত্য প্রয়োজনীয় ক্রয় বিক্রয়ের জন্য রয়েছে "মিলন বাজার" নামক স্থানীয় একটি বাজার। উল্লেখযোগ্য রাস্তাঘাটের মধ্যে রয়েছে কালির বাজার>ত্রিশাল ভায়া মিলন বাজার সড়ক। এছাড়াও স্থানীয় মানুষের যোগাযোগের জন্য প্রয়োজনীয় যোগাযোগ ব্যবস্থা বিদ্যমান
তেঁতুলিয়া পাড়া গ্রামের শিক্ষা প্রতিষ্ঠান সমূহের তালিকা:
★প্রাথমিক বিদ্যালয় ০২টি: •৩২নং কাঁঠাল তেঁতুলিয়া(দক্ষিণ) সরকারী প্রাথমিক বিদ্যালয়। •৩৩নং কাঁঠাল তেঁতুলিয়া সরকারী প্রাথমিক বিদ্যালয়।
★উচ্চ বিদ্যালয় ও কলেজ ০১টি: •কাঁঠাল হাই স্কুল অ্যান্ড কলেজ।
উক্ত প্রতিষ্ঠানটির প্রতিষ্ঠাতা ও বর্তমান অধ্যক্ষ জনাব আনিসুর রহমান(খোকন)।
এছাড়া ধর্মীয় শিক্ষা ব্যবস্থার জন্য রয়েছে মসজিদ,মাদ্রাসা ও মক্তব। এগুলো সম্পর্কে প্রয়োজনীয় তথ্য না থাকায় উল্লেখ করা হলোনা।
উল্লেখযোগ্য ব্যক্তিত্বঃ ১. বিশিষ্ট স্বাধীনতা ও মুক্তিযুদ্ধ গবেষক অধ্যাপক জনাব বিমল কান্তি দে ২. বিশিষ্ট শিক্ষানুরাগী অধ্যক্ষ জনাব আনিসুর রহমান(খোকন)
৩. বীর মুক্তিযোদ্ধা জনাব হাছেন আলী।
আয়তনঃ ৫৮৪২ একর। জনসংখ্যাঃ পুরুষ- ১৩৩১৬ জন। মহিলা-১২৯১৮ জন।
শিক্ষার হার :  ৪২.২৫%
বর্তমান চেয়ারম্যান- নূরে আলম সিদ্দিকী আলম
আলীয়

আলীয়রা হলেন ইসলামের নবী মুহাম্মাদ-এর চাচাত ভাই এবং মেয়ে জামাই আলী ইবনে আবু তালিব থেকে উৎপত্তি হওয়া বংশ। শিয়া মুসলমানেরা তাকে মুহাম্মাদ নিযুক্ত করেন এবং প্রথম ইমাম এবং প্রথম ন্যায়সঙ্গত খলিফা বলে মনে করেন।
আমিরাবাড়ী ইউনিয়ন

আমিরাবাড়ী ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
আয়াতনঃ ৫১১১ একর (২০.৭০ বর্গ কি: মি:)। মোট জনসংখ্যাঃ ১৮৮১৫। (পুরুষঃ ৯৬০১, মহিলাঃ ৯২১৪)
শিক্ষার হার: ৪০.৮২।
শিক্ষা প্রতিষ্ঠান
বর্তমান চেয়ারম্যান- "মোঃ আনিছুর রহমান"
ইসলামি শিক্ষা প্রতিষ্ঠানের তালিকা

নিচে ইসলামি পরিচয় বা সনদ প্রাপ্ত প্রতিষ্ঠানের তালিকা দেওয়া হল।
ঔপনিবেশিক যুগে এবং এর আগে প্রতিষ্ঠিত যা এখনও চালু রয়েছে:
ঔপনিবেশিক যুগে প্রতিষ্ঠিত ধর্মীয় শিক্ষার প্রতিষ্ঠানগুলি (বেশিরভাগ "মাদ্রাসা" হিসাবে শ্রেণীবদ্ধ করা হয়, যা একটি শব্দ যার অর্থ "স্কুল" বা আক্ষরিক অর্থে "পাঠ দেওয়া হয়")।
ধর্মীয় প্রতিষ্ঠানগুলি (বা মাদ্রাসাগুলি) সংশ্লিষ্ট দেশগুলিতে ialপনিবেশিক শাসনের সমাপ্তির পর থেকে প্রতিষ্ঠিত:
এগুলি হ'ল ঔপনিবেশিক যুগে প্রতিষ্ঠিত প্রতিষ্ঠানগুলি যা ধর্মীয় মাদ্রাসা নয়। বেশিরভাগ হ'ল এমন বিশ্ববিদ্যালয়সমূহ যা তারা পরিবেশন মুসলিম সম্প্রদায়গুলিকে বিস্তৃত শিক্ষা ও সনদ পরিবেশন করে।
ঔপনিবেশিক শাসনের শেষের পরে প্রতিষ্ঠিত শিক্ষাপ্রতিষ্ঠানগুলি যেগুলি ধর্মীয় মাদ্রাসাগুলি নয়, তবে তাদের একটি ইসলামিক বা মুসলিম পরিচয় বা সনদ রয়েছে, বা সাধারণত ইসলামী বা মুসলিম সংস্কৃতি এবং ইতিহাসের সাথে যুক্ত বিজ্ঞান ও চারুকলে নিবেদিত রয়েছে:
বাংলাদেশ
ঘানা
ভারত
ইন্দোনেশিয়া
জর্ডান
কুয়েত
পাকিস্তান
প্যালেস্টাইন
ফিলিপাইন
রাশিয়া
সৌদি আরব
সুদান
সিরিয়া
সংযুক্ত আরব আমিরাতে
উগান্ডা
সুইডেন
গ্রেট ব্রিটেন
মার্কিন যুক্তরাষ্ট্র
ধানীখোলা ইউনিয়ন

ধানীখোলা ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
আয়তনঃ ৩১.৪৩ বর্গ কিলোমিটার। জনসংখ্যা - ৩৯,১৪৪জন " (পুরুষ -১৯,৮৯৭ জন এবং নারী-১৯,২৪৭ জন)"
শিক্ষার হার :  ৫২%
শিক্ষা প্রতিষ্ঠান
পরাণ যায় জ্বলিয়া রে (২০১০-এর চলচ্চিত্র)

পরাণ যায় জ্বলিয়া রে হচ্ছে ২০১০ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। চলচ্চিত্রটি পরিচালনা করেছেন চলচ্চিত্র পরিচালনা করেছেন সোহানুর রহমান সোহান ও বন্ধন বাণীচিত্রের ব্যানারে প্রযোজনা করেছেন শরিফুল ইসলাম। এটির কাহিনী লিখেছেন অনন্য মামুন, চিত্রনাট্য করেছেন সোহানুর রহমান সোহান নিজেই এবং সংলাপ লিখেছেন বিখ্যাত পরিচালক ছটকু আহমেদ। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, পূর্ণিমা, রুমানা খান, এটিএম শামসুজ্জামান ও মিশা সওদাগর। এটি বক্স অফিসে ব্যবসায়িকভাবে সফলতা অর্জন করে এবং সুপারহিট হয়।
রাবিন খান (শাকিব খান), এই শহরের সবচেয়ে বড়লোক খান আবদুল গাফফার খানের (এটিএম শামসুজ্জামান) একমাত্র নাতি, যিনি বন্ধুদের সঙ্গে বাজি ধরে মেয়েদের সঙ্গে প্রেম করেন। এভাবে একদিন তিনি বন্ধুদের সঙ্গে বাজি ধরে হাসি'র (নদী) সঙ্গে প্রেম করেন। হাসি রাবিন খানকে তার ভালবাসার কথা বলতে আসলে রাবিন খান তাকে ভালবাসেন না বলে ফিরিয়ে দেন। হাসি সমাজের মানুষদের নানান কথা সহ্য করতে না পেরে আত্মহত্যা পথ বেঁচে নেন। খুশি (হাসি'র বোন) (পূর্ণিমা) ও তার বান্ধবীরা একদিন পার্কে বেড়াতে আসলে সন্ত্রাসীরা তাদের হয়রানি করলে রাবিন খান তাদের উদ্ধার করেন, সেই দেখাতেই তিনি খুশি'র প্রেমে পড়ে যান। এভাবে বিভিন্ন সময় রাবিন খুশিকে তার ভালবাসার কথা বুঝাতে চেয়েছে কিন্তু খুশি রাবিনকে তার বোনের হত্যাকারী ভেবে তার ভালবাসাকে প্রত্যাখ্যান করে। এরমধ্যে জুলি (রুমানা খান) রাবিন খানের প্রেমে পড়ে যান, যিনি এই শহরের সবচেয়ে বড় সন্ত্রাসী হিটলারের (মিশা সওদাগর) একমাত্র বোন। কিন্তু রাবিন খান খুশিকে ভালবাসেন, তাই তিনি জুলির ভালবাসাকে প্রত্যাখ্যান করেন। জুলি যেকোন কিছুর বিনিময়ে রাবিনকে পেতে চান। এদিকে রাবিন খুশি'র ভালবাসা না পেয়ে অসুস্থ হয়ে যান, অসুস্থতা থেকে সেড়ে তিনি খুশির বাসায় যান। তিনি খুশির হাত ধরে টানাটানির একপর্যায়ে পাড়ার কিছু উশৃংখল ছেলে রাবিনকে মারতে থাকে। খুশি সেখান থেকে ঘরে চলে যায়, তার মা (রেহানা জলি) তাকে বুঝিয়ে বলেন, যে তার বোনের হত্যাকারী রাবিন নয়। হাসি রাবিনের থেকে প্রত্যাখ্যাত হয়ে বাঁচতে চেয়েছিলেন, কিন্তু সমাজের মানুষদের নানান কথা সহ্য করতে না পেরে আত্মহত্যা করেন। একথা বুঝতে পেরে খুশি রাবিনের ভালবাসা গ্রহণ করে।
চলচ্চিত্রটির সংগীত পরিচালনা করেছেন শওকত আলী ইমন। এছাড়াও গানের সুর রচনা করেছেন তিনি নিজেই, সঙ্গে গীত রচনা করেছেন কবির বকুল এবং ভারতীয় সংগীতশিল্পী শান এটির শিরোনাম গানসহ দুটি গান গেয়েছেন। একটি "পরাণ যায় জ্বলিয়া রে" ও অন্যটি "তুমি আছো বলে আমি আছি।
মনোনীত — পূর্ণিমা
নলডাঙ্গা জমিদার বাড়ি

নলডাঙ্গা জমিদার রাজবাড়ী বাংলাদেশের ঝিনাইদহ জেলার কালীগঞ্জে অবস্থিত একটি পর্যটন স্থান। এই জমিদার বাড়িটি ১৬৫০ সালের দিকের একটি জমিদার বাড়ি ছিলো। বর্তমানে দেশের বিভিন্ন স্থান থেকে বহু দর্শনার্থী এই জমিদার বাড়ি দেখতে আসে।
নলডাঙ্গা জমিদার বাড়ির প্রতিষ্ঠাতা বিষ্ণুদাস হাজরা প্রথমে ছিলেন একজন সন্ন্যাসি। তিনি ধর্মের প্রতি দুর্বল হয়ে এই সন্ন্যাসিনী জীবন বেছে নেন। তিনি তার ফরিদপুর জেলার বসত ভিটা ছেড়ে বর্তমান ঝিনাইদহ জেলার নলডাঙ্গা নামক এলাকায় এসে এক জঙ্গলে সন্ন্যাসিনী জীবনের তপস্যা শুরু করেন। আর এই সময়ে তার জীবনের মোড় ঘুরে যায়। তার তপস্যা করা অবস্থায় উক্ত জঙ্গলের পাশের নদী দিয়ে মোগল সাম্রাজ্যের সুবেদার মানসিংহ তার সৈন্যসামন্ত নিয়ে রাজধানীতে যাচ্ছিলেন। তখন তারা কিছু খাবার সংগ্রহ করার জন্য উক্ত জঙ্গলে প্রবেশ করে। তখন সৈন্যরা বিষ্ণুদাস হাজরাকে তপস্যারত অবস্থায় দেখতে পায়। তখন বিষ্ণুদাস তাদেরকে খাবার যোগাড় করতে সাহায্য করে। আর এতে খুশি হয়ে মোগল সুবেদার তাকে উক্ত জঙ্গলের আশেপাশের মোট পাঁচটি গ্রাম দান করে যান। আর এই থেকেই তার জমিদারীর শুরু। প্রথমত উক্ত জমিদারীর নাম ছিলো হাজরা জমিদারী। পরে নলডাঙ্গা এলাকার নামানুসারে উক্ত জমিদারীর নামকরণ করা হয়। এরপর একের পর এক বংশপরামপণায় এই জমিদার বংশধররা প্রায় তিনশত বছর ধরে এই জমিদারীর জমিদারী পরিচালনা করেন। তাদের শাসনামলে এখানে প্রায় আটটি মন্দির তৈরি করেছিলো। যেগুলো এখনো বেশ ভালো অবস্থায় রয়েছে। মন্দিরগুলো হলো কালীমাতা মন্দির, লক্ষ্মী মন্দির, গনেশ মন্দির, দুর্গা মন্দির, তারামনি মন্দির, বিঞ্চু মন্দির, রাজেশ্বরী মন্দির।
বসবাসের জন্য জমিদারী ভবন, শত্রুর আক্রমণ থেকে বাচার জন্য জমিদার বাড়ি থেকে নদী পর্যন্ত সুড়ঙ্গপথ ও ধর্মীয় উপসনার জন্য আটটি মন্দির তৈরি করা হয়।
বর্তমানে জমিদার বাড়ির তেমন কোনো স্থাপনা আর নেই। সব ধ্বংস হয়ে গেছে। তবে জমিদারদের তৈরি করা আটটি মন্দিরগুলো কয়েকবার সরকারীভাবে সংস্কার করাতে এখনো বেশ ভালো অবস্থায় আছে।
বৈলর ইউনিয়ন

বৈলর ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
এর অবস্থান ২৪°৫৯´ থেকে ২৪°৬৬´ উত্তর অক্ষাংশ এবং ৯০°৩৯´ থেকে ৯০°৪১´ পূর্ব দ্রাঘিমাংশ। উত্তরে চুরখাই দক্ষিণে ত্রিশাল পৌরসভা পূর্বে কাঠাঁল ইউনিয়ন, পশ্চিমে ধানীখোলা ইউনিয়ন। ময়মনসিংহ শহর থেকে এর দূরত্ব ১৫ কিলোমিটার এবং ত্রিশাল। থেকে ৫ কিলোমিটার।
ব্রিটিশ - ভারতের সর্ববৃহৎ জেলা ময়মনসিংহের দক্ষিণ অঞ্চল পরিচালিত হত বৈলর জমিদার বাড়ি থেকে। তখন থেকেই বৈলর প্রসিদ্ধ ছিল। বৈলর নামকরণের গ্রহণযোগ্য তথ্য - জমিদারি আমলে ময়মনসিংহ দক্ষিণের বৈলরের লোকজন তৎকালীন লেখাপড়া করার বেশি সুযোগ পেত
। তখনকার লোকজন বই একটার পর একটা লর বেধে রাখত তাই বইয়ের লর কথাটি পরবর্তীতে বইলর হয়ে যায়। এটাই বৈলর নামকরণের সর্বাধিক গ্রহণযোগ্য তথ্য। পরগণা জমিদারি স্টেট তথ্য অনুসারে জমিদারের সাথে গোটা রাজ্য পরিচালনার জন্য বৈলরের বেশ কয়েকজন বংশপরক্রমায় জমিদারদের সাথে নিযুক্ত ছিল। সর্বশেষ জমিদার হেমচন্দ্র চৌধুরী'র সাথে একান্তভাবে জড়িত ছিল উজান বৈলরের কাদির বক্স সরকার ও তরিপ উল্লাহ সরকার অন্যতম (বর্তমান তরফদার বংশের পূর্বপুরুষ)। তারা জমিদারের রাজ্য পরিচালনা, দলিল লিখন ও রাজস্ব আদায়ের কাজ পরিচালনা করত। পরবর্তীতে ব্রিটিশরা উপমহাদেশ ছেড়ে চলে যাওয়ার পর দেশে সাম্প্রদায়িক দাঙ্গার আশংকায় জমিদার হেমচন্দ্র চৌধুরী দেশ ছেড়ে কলকাতা চলে যাওয়ার সময় তার কাছ থেকে তারা বিপুল পরিমাণ সম্পদ ক্রয় করেন,এমনকি হেমচন্দ্রের প্রিয় বৈলর জমিদার বাড়ী। উল্লেখ্য তৎকালিন সময়ে এই বাড়ি ক্রয় করার জন্য সাত জন আবেদন করেছিল,জমিদার সকলকে ফিরিয়ে দিয়েছিলেন। এই বাড়িটি জমিদার হেমচন্দ্রের কাছে খুবই মায়ামাখা ছিল। হেমচন্দ্র চৌধুরী অবসর সময় কাটানোর জন্য প্রায়শই এই বাড়িতে আসতেন এবং থাকতেন। কাঠের তৈরি এই দ্বিতল বাড়িটি ছিল সুনিপুণ নকশা ও কারুকাজের এক নিদর্শন। দশটি মহল, নাট্যঘর, কারাগার সহ ছিল বেশ কয়েকটি লৌহ সিন্দুক ও ভূমি সংক্লান্ত গুরুত্বপূর্ণ নথিপত্র। এছাড়াও বাড়িতে জৌলুষ আসবাবপত্র সহ ছিল নানান প্রাণীর সংগ্রহশালা চিড়িয়াখানা। ষাটের দশকে কানিহারী রাজবাড়ির সেনবংশ কর্তৃক লুন্ঠিত হয় এই বাড়ির অনেক নথিপত্র।
আয়তনঃ ৬২৯৫ একর। জনসংখ্যাঃ পুরুষ- ১৭২৬৪, মহিলা-১৬১৪২।
শিক্ষার হার : ৫২.০৬%
শিক্ষা প্রতিষ্ঠান
বর্তমান চেয়ারম্যান- খন্দকার মোঃ মশিহুর রহমান
!ক্রমিক নং
!চেয়ারম্যানগণের নাম
!মেয়াদকাল
নাদিয়া তোফা

নাদিয়া তোফা (১৯৭৯-২০১৯) একজন ইতালীয় সাংবাদিক ও টিভি উপস্থাপক ছিলেন। ২০১৭ সালে বিশ্বব্যাপী গুগলে সবচেয়ে বেশিবার খোঁজা ব্যক্তির তালিকায় তিন নম্বরে ছিলেন।
নাদিয়া তোফা ১৯৭৯ সালের ৯ জুন জন্মগ্রহণ করেন। ২০১৫ সালে তিনি ইচিয়া আন্তর্জাতিক সাংবাদিকতা পুরস্কারের আসরে বর্ষসেরা টিভি উপস্থাপক হিসেবে বিশেষ পুরস্কার লাভ করেন। এছাড়া, পুগলিয়া নগরীর সম্মানসূচক নাগরিকত্ব লাভ করেছিলেন তিনি।
২০১৬ সালে তিনি "লি ইনে" উপস্থাপনা শুরু করেন। তিনি "লি ইনে" অনুষ্ঠানে জাতীয় স্বাস্থসেবায় জালিয়াতি, স্লট মেশিন দুর্নীতি, শিশু অধিকার, ক্যাম্পানিয়ায় অবৈধ আবর্জনা মজুদকরণ, মানব জীবনে তারান্তোর ইলভা স্টিল কারখানা থেকে সৃষ্ট দূষণের মত বিষয় তুলে ধরেছিলেন। ২০১৭ সালের নভেম্বর মাসে তিনি "লি ইনে" অনুষ্ঠানে দাবি করেন যে, ইতালির গ্রান স্যাসো পাহাড়ে লুকিয়ে বিপজ্জনক পারমাণবিক পরীক্ষা চালানো হচ্ছে। আর এর দরুন ২০১১ সালে জাপানের ফুকুশিমা দুর্ঘটনার মত ঘটনা এখানে ঘটবে। এর প্রতিক্রিয়ায় ইতালীয় সরকার বিষয়টি সঠিক নয় বলে জানায়। বিজ্ঞানীদের নিকট নাদিয়ার এই দাবি ভিত্তিহীন হলে পরিগণিত হয়।
নাদিয়া তোফা ২০১৯ সালের ১৩ আগস্ট ক্যান্সারে আক্রান্ত হয়ে মৃত্যুবরণ করেন। মৃত্যুকালে তার বয়স হয়েছিল ৪০ বছর।
কানিহারী ইউনিয়ন

কানিহারী ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
৪নং কানিহারী ইউনিয়ন প্রায় সমতল ও অসমতল ভুমি নিয়ে গঠিত। এটি ত্রিশাল উপজেলা সদর হতে প্রায় ১২ কিলো মিটার পূর্বে অবস্থিত। ৪নং কানিহারী ইউনিয়নের উত্তর পার্শে রয়েছে ৩নং কাঁঠাল ইউনিয়ন, দক্ষিণ-পূর্ব পার্শে রয়েছে বালিপাড়া ইউনিয়ন, পশ্চিম পার্শ্বে রয়েছে রামপুর ও ত্রিশাল ইউনিয়ন এবং পূর্ব পার্শ্বে ঈশ্বরগঞ্জ ও নান্দাইল উপজেলা।
আয়তনঃ ৩৩.৯৪ বর্গ কি. মি। জনসংখ্যাঃ ৩৫,৮৭২ জন। "(পুরুষ-১৮০৩৩, মহিলা-১৭৮৩৯)"
শিক্ষার হার : ৪৭%।
শিক্ষা প্রতিষ্ঠান
 * আহাম্মদাবাদ উচ্চ বিদ্যালয় 
 * বড়মা কাকচর ফাযিল (ডিগ্রি) মাদরাসা
ময়মনসিংহ জেলার ত্রিশাল উপজেলায় অবস্থিত ৪নং কানিহারী ইউনিয়ন। প্রথমে ত্রিশাল বাস স্টেন্ড থেকে ময়মনসিংহ রোডে একটু সামনে গেলেই মাদানী সি এন জি পাম্প। তার বিপরীত পাশেই রয়েছে মাহিন্দ্রা স্টেশন সেই মাহিন্দ্রা দিয়ে কাকচর, বড়মা হয়ে আসা যাবে আহাম্মদাবাদ বাজারে। এবং সেই আহাম্মদাবাদ বাজারের নিকটেই অবস্থিত ৪নং কানিহারী ইউনিয়ন পরিষদ। ভাড়া পড়বে মাত্র ৩০ (ত্রিশ) টাকা।<ref>
জনাব মো:শহীদ উল্লাহ মন্ডল,
শিক্ষক,রাজনীতিবিদ ও সমাজসেবক।
বর্তমান চেয়ারম্যান- মোঃ শহিদুল্লাহ মন্ডল
ইমরান পারভেজ

ইমরান পারভেজ (জন্ম: ২৮ ডিসেম্বর ১৯৭৭ রাজশাহীতে) যিনি তার ডাকনাম 'রিপন' নামেও পরিচিত। একজন বাংলাদেশী প্রাক্তন প্রথম শ্রেণির ক্রিকেটার। ২০০০-২০০৪ সাল পর্যন্ত সক্রিয় ছিলেন। তিনি ২০০০/০১ সালে রাজশাহী বিভাগের হয়ে আত্মপ্রকাশ করেছিলেন এবং ২০০৩/০৪ পর্যন্ত তাদের হয়ে খেলেন। বরিশাল বিভাগের বিপক্ষে ৩৫ রানে ৫ উইকেট নিয়ে তার অফ ব্রেক দিয়ে তিনি ৭৬ টি প্রথম শ্রেণির উইকেট নিয়েছিলেন। তার অপর পাঁচটি উইকেট ৮২ রানে ৫ উইকেট শিকার করেন চট্টগ্রাম বিভাগের বিপক্ষে। টেইল এন্ড ডানহাতি ব্যাটসম্যান তিনি বরিশাল বিভাগের বিপক্ষে সর্বোচ্চ রান ৩৭*। তিনি এখন একজন আম্পায়ার এবং বাংলাদেশের জাতীয় ক্রিকেট লিগের ম্যাচে অংশ নেন ।
স্টিভ অস্টিন্স ব্রোকেন স্কাল চ্যালেঞ্জ

স্টিভ অস্টিন্স ব্রোকেন স্কাল চ্যালেঞ্জ একটি আমেরিকান আসল টেলিভিশন প্রতিযোগিতামূলক শো, যেটি জুলাই ৬,২০১৪ সাল থেকে সিএমাটি টিভিতে প্রচার হয়ে আসছে। এটি তৈরি এবং উপস্থাপনা করে থাকেন সাবেক পেশাদার কুস্তিগির স্টিভ অস্টিন। আগস্ট ৯,২০১৭ সালে এই শোটি এর ৫ম মৌশুম শেষ করেছে। যেটি ২৬ শে সেপ্টেম্বর থেকে প্রচার শুরু হয় এবং ডিসেম্বর ১৯,২০১৭ সালে শেষ হয়।প্ররমতি মঙ্গলবার রাত ১০ টায় এটি সিএমটি চ্যানেল এ প্রচার হয়ে থাকে।
"স্টিভ অস্টিন্স ব্রোকেন স্কাল চ্যালেঞ্জ" এর প্রত্যেক পর্বে ৮ জন করে প্রতিযোগী থাকে, প্রত্যেকে পুরুষ নয়তো মহিলা, নিয়ম অনুসারে সকল শারিরীক চ্যালেঞ্জ গ্রহণ করতে হয়। কেএমটিভির কাছে অস্টিন এর বক্তব্য অনুসারে প্রযোগিতার জায়গা টেক্সাস এর কাছেই যা ট্রিন্ডার রুপ দেওয়া হয়েছে দ্যা সেন্টা ক্লারিটা ভেলেস নিশ্চিত করেছে যে প্রতিযোগিতায় দেখানো জায়টি ব্যক্তিমালিকানাধীন,যা ক্যালিফোর্নিয়ায় অবস্থিত। প্রত্যেক প্রতিযোগির বলিস্ঠ পটভূমি রয়েছে। প্রত্যেক প্রতিযোগি নিয়ম অনুসারে একে একে বাদ পড়তে থাকে এবং অন্তিম প্রতিযোগি স্কালবাস্টার খেলার সু্যোগ পায়।
প্রথম প্রতিযোগি খেলার সকল বাদা পাড় করে $১০০০০ ডলার জিতেছিলেন, তাকে চ্যাম্পিয়ন ঘোষণা করা হয়, এবং এর পরের প্রতিযোগিদের জন্য সময় নির্ধারিত করে দেওয়া হয়। পুরুষ এবং মহিলা আলাদা চ্যাম্পিয়ন। যদি কেও নির্ধারিত সময়ের পূর্বে স্কালবাস্টার শেষ করতে পারে তাহলে সে $১০০০০ জিতবে এবং নতুন সময় নির্ধারিত হবে।
মঠবাড়ী ইউনিয়ন, ত্রিশাল

মঠবাড়ী ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
ত্রিশাল উপজেলা সদর হইতে প্রায় ০৮ কি.মিঃ দূরে ১০নং মঠবাড়ী ইউনিয়ন অবস্থিত।
আয়তনঃ ৩৭.৬৯ বর্গ কিলোমিটার। মোট জনসংখ্যাঃ ২৩৪৪২ জন। "(পুরুষ-১১৮৯৯জন এবং নারী-১১৫৪৩ জন)"
শিক্ষার হার : ৬০%
শিক্ষা প্রতিষ্ঠান
বর্তমান চেয়ারম্যান- মোঃ আব্দুল কদ্দুছ মন্ডল
মোক্ষপুর ইউনিয়ন

মোক্ষপুর ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
মোক্ষপুরের বসতিস্থাপকের ইতিহাস অজানা তবে কথিত আছে বারোভুঁইয়াদের আমলে অধীনস্থ বাজুহার পরগণার এই স্থানের আসপাশের অঞ্চলের পত্তনি নেন জনৈক ভূস্বামী মোক্ষদানন্দ গিরি ভৌমিক যিনি বর্তমানের ভূইয়ার বাজার নামক স্থানে বসবাস শুরু করেন । ধারণা করা হয় উক্ত ভূস্বামীর নামানুসারেই পরবর্তীতে এ স্থানের নাম হয় মোক্ষপুর।
ব্রিটিশ শাসনামলে ধরনী চন্দ্র তরফদার (ধরণী তরফদার) নামক জমিদার এ অঞ্চল শাসন করা শুরু করেন যিনি ভূঁইয়ার বাজারের প্রায় পঞ্চাশ গজ উত্তরে জমিদার বাড়ি তৈরি করে বসবাস করতেন। প্রচলিত আছে, এ জমিদারের ৫২ তালুকের জমিদারি ছিলো এবং খাজনার টাকা আদায় করে গরুর গাড়ি করে টাকা জমিদার বাড়িতে নিয়ে আসতেন;যার জমিদারির বিস্তৃতি ছিলো মধুপুর,ঘাটাইল,ধনবাড়ি,ভালুকা এবং ফুলবাড়িয়ার বিভিন্ন অঞ্চলে । এ জমিদার বাড়ির দক্ষিণে কাছাড়ি বাড়ি ও পারিবারিক মন্দির,পূর্ব পাশে পুকুরে শানবাঁধানো ঘাট সহ সবই ছিলো; জমিদারি প্রথা বিলুপ্তির পর জমিদারের বংশদরেরা এলাকা ত্যাগ করে অন্যত্র চলে যান এবং বর্তমানে পুকুর ব্যাতীত জমিদার বাড়ি বা কোনো কিছুর চিহ্ন মাত্র অবশিষ্ট নেই ।
আয়তনঃ ৭০০৭ একর। জনসংখ্যাঃ পুরুষ ১১৬৬৫জন। মহলা ১১৪৬৭ জন।
শিক্ষার হার :  ৫৫.৩০
শিক্ষা প্রতিষ্ঠান
বর্তমান চেয়ারম্যান-
আজমির আহমেদ

আজমির আহমেদ (জন্ম: ১৪ নভেম্বর ১৯৯৫) একজন বাংলাদেশী ক্রিকেটার। ৫ নভেম্বর ২০১৮ সালে তিনি ২০১৮-১৯ জাতীয় ক্রিকেট লিগে ঢাকা মেট্রোপলিস ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ২৭ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে লিজেন্ডস অব রূপগঞ্জ ক্লাবের হয়ে টি- টোয়েন্টি ক্রিকেটে আত্মপ্রকাশ করেছিলেন।
নেহরু পার্ক মেট্রো স্টেশন

নেহরু পার্ক মেট্রো স্টেশনটি চেন্নাই মেট্রোর লাইন ২-এর অন্তর্গত একটি মেট্রো রেল স্টেশন। চেন্নাই সেন্ট্রাল থেকে সেন্ট-থমাস মাউন্ট পর্যন্ত প্রসারিত চেন্নাই মেট্রোর দ্বিতীয় করিডোরের ভূগর্ভস্থ স্টেশনগুলির মধ্যে এই স্টেশনটি ১৪ মে ২০১৭ সালে উদ্বোধন করা হয়। স্টেশনটি এগমোর এবং পুরাসওয়ালকমের আশেপাশের এলাকাগুলিতে যাত্রী পরিষেবা প্রদান করবে।
নেহরু পার্ক মেট্রো স্টেশনে মোট ৪ টি প্রবেশ ও প্রস্থান পথ রয়েছে।
চেন্নাই মেট্রোর কয়েমবেড়ু থেকে নেহরু পার্ক অংশটি ১৪ মে ২০১৭ সালে চালু হয়।
ভূগর্ভস্থ মেট্রো স্টেশনটি চেন্নাই মেট্রোর সবুজ লাইনের অংশ। এই স্টেশনটি দ্বিতল বিশিষ্ট।
পূর্বাঞ্চল ক্রিকেট দলের ক্রিকেটারদের তালিকা

পূর্বাঞ্চল ক্রিকেট দল বাংলাদেশি ঘরোয়া ক্রিকেট টুর্নামেন্টের একটি দল, যারা বিসিএলে প্রথম-শ্রেণীর ক্রিকেট ম্যাচে অংশ নিয়ে থাকে। দলটির মালিক ইসলামী ব্যাংক বাংলাদেশ লিমিটেড। দলটি এ জন্য ইসলামী ব্যাংক পূর্বাঞ্চল নামেও পরিচিত। দলটি বাংলাদেশের পূর্বভাগ তথা, চট্টগ্রাম ও সিলেট বিভাগের প্রতিনিধিত্ব করে থাকে। দলটি বিসিএলে শুরুর মৌসুম তথা ২০১২-১৩ মৌসুম থেকে খেলে আসছে। দলটি বিসিএলে একবারও শিরোপা জিততে পারে নি।
অন্যান্য ক্লাব তালিকার সাথে তাল মিলিয়ে, খেলোয়াড়ের নাম এবং তারপরে তার পূর্বাঞ্চল ক্রিকেট দলের খেলোয়াড় হিসাবে সক্রিয় বছর ২০১৫-১৬। 
বিপিএল (বাংলাদেশ প্রিমিয়ার লিগ) এ অংশ নেওয়া দল পূর্বাঞ্চল ক্রিকেট দলর ক্রিকেটারদের নামের তালিকা বাংলা বর্ণমালার ক্রম অনুসারে দেওয়া হলো।
জুবায়ের আহমেদ

<nowiki> </nowiki>জুবায়ের আহমেদ (জন্ম: ১০ ফেব্রুয়ারি ১৯৮৭) একজন বাংলাদেশী ক্রিকেটার। ডানহাতি ব্যাটসম্যান এবং ডানহাতি ফাস্ট-মিডিয়াম বোলার। বাংলাদেশ প্রিমিয়ার লিগে রাজশাহী বিভাগ ক্রিকেট দল এবং বরিশাল বার্নার্সের প্রতিনিধিত্বকারী প্রথম শ্রেণির ক্রিকেটার। তিনি এপ্রিল ২০০৫ সালের সিলেট বিভাগ ক্রিকেট দলের বিপক্ষে রাজশাহী বিভাগ ক্রিকেট দলের হয়ে আত্মপ্রকাশ করেন।
২০২২ পাপুয়া নিউ গিনি ত্রিদেশীয় সিরিজ (রাউন্ড ১১)

২০২২ পাপুয়া নিউ গিনি ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১১শ পর্ব যা ২০২২ সালের এপ্রিল মাসে সংযুক্ত আরব আমিরাতে অনুষ্ঠিত হয়। সিরিজটি প্রাথমিকভাবে পাপুয়া নিউ গিনিতে আয়োজিত হওয়ার কথা থাকলেও ভ্রমণ সংক্রান্ত নিষেধাজ্ঞার কারণে সিরিজটিকে সংযুক্ত আরব আমিরাতে নিয়ে আসা হয়। সিরিজটি ছিল ওমান, পাপুয়া নিউ গিনি ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।
প্রাথমিকভাবে ২০২১ সালের এপ্রিল মাসে সিরিজটি আয়োজিত হওয়ার কথা ছিল। কিন্তু ২০২১ সালের ১২ ফেব্রুয়ারি কোভিড-১৯ মহামারির কারণে সিরিজটি স্থগিত করা হয়।
ফিনলে ম্যাকক্রিথকে স্কটল্যান্ড দলে রিজার্ভ খেলোয়াড় হিসেবে রাখা হয়।
আসিফ আহমেদ

আসিফ আহমেদ (জন্ম: ১৭ ডিসেম্বর ১৯৯২) বরিশাল বিভাগের হয়ে খেলেন এমন একজন বাংলাদেশী প্রথম শ্রেণির ক্রিকেটার।
২০২২ মার্কিন যুক্তরাষ্ট্র ত্রিদেশীয় সিরিজ

২০২২ মার্কিন যুক্তরাষ্ট্র ত্রিদেশীয় সিরিজ দ্বারা নিচের যেকোনও একটি বোঝানো যেতে পারে:
দ্য কেমব্রিজ গাইড টু উইমেন’স রাইটিং ইন ইংলিশ

দ্য কেমব্রিজ গাইড টু উইমেন’স রাইটিং ইন ইংলিশ (ইংরেজি: "দ্য কেমব্রিজ গাইড টু উইমেন’স রাইটিং ইন ইংলিশ") হল ১৯৯৯ সালে () কেমব্রিজ ইউনিভার্সিটি প্রেস কর্তৃক প্রকাশিত ইংরেজি ভাষার লেখিকা ও তাদের সাহিত্যকর্মের একটি জীবনী-গ্রন্থপঞ্জিমূলক অভিধান। বইটি সম্পাদনা করেন লোরনা সেজ এবং জারমেইন গ্রিয়ার ও এলাইন শোঅল্টার ছিলেন বইটির উপদেষ্টা সম্পাদিকা। বইটিতে তিনশোরও বেশি অবদানকারীর লেখা আড়াই হাজারেরও বেশি নিবন্ধ রয়েছে।
২০২১ নামিবিয়া ত্রিদেশীয় সিরিজ

২০২১ নামিবিয়া ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৮ম পর্ব যা ২০২১ সালের নভেম্বর মাসে নামিবিয়ায় অনুষ্ঠিত হয়। সিরিজটি ছিল ওমান, নামিবিয়া ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ। ২০২০ সালের জানুয়ারি মাসে ৪র্থ পর্ব চলার সময় স্থগিত হওয়া দুটি ম্যাচ এ সিরিজের সূচিতে যোগ করা হয়।
সিরিজের প্রথম দুই ম্যাচ অনুষ্ঠিত হয় নামিবিয়া ও ওমানের মধ্যে, এবং দুই দল একটি করে ম্যাচে জয়লাভ করে। কিন্তু নভেম্বর মাসের শেষে আফ্রিকার দক্ষিণাঞ্চলে নতুন করোনাভাইরাসের নতুন এক প্রজাতি সংক্রান্ত ঝুঁকি বেড়ে যাওয়ার কারণে সিরিজের বাকি ম্যাচগুলো বাতিল করা হয়।
তাংগেনি লুংগামেনি ও শন ফুশেকে নামিবিয়া দলে রিজার্ভ খেলোয়াড় হিসেবে রাখা হয়।
ভোলা উত্তর-১ গ্যাসক্ষেত্র

ভোলা উত্তর-১ গ্যাসক্ষেত্র বাংলাদেশের ভোলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।
ভোলা উত্তর-১ গ্যাসক্ষেত্রের অবস্থান বরিশাল বিভাগের ভোলা জেলার ভেদুরিয়ায়। এটি শাহবাজপুর গ্যাসক্ষেত্র থেকে ৩৭ কি.মি. দূরে অবস্থিত।
আবদুর রহমান খাঁ

খান বাহাদুর আবদুর রহমান খাঁ (১৮৯০-১৯৬৪) ছিলেন বিশিষ্ট শিক্ষাবিদ, সাহিত্যিক ও সমাজসেবক। শিক্ষাক্ষেত্রে তার অনন্য অনবদ্য গুনাবলীর স্বীকৃতিস্বরুপ তৎকালীন ব্রিটিশ সরকার তাকে প্রথমে "খান সাহেব" (১৯২৬খ্রি.) এবং পরবর্তীতে "খান বাহাদুর" (১৯৩২খ্রি.) উপাধিতে ভূষিত করেন।
১৮৯০ খ্রিষ্টাব্দে অধুনা বাংলাদেশের মাদারিপুর জেলার  শিবচর উপজেলার ভান্ডারীকান্দি গ্রামে আবদুর রহমান খাঁ জন্মগ্রহণ করেন। তার পিতার নাম আসলত রহমান খাঁ। বরিশাল জিলা স্কুল থেকে ১৯০৮ খ্রিষ্টাব্দে আবদুর রহমান এন্ট্রান্স পরীক্ষায় কৃতিত্বের সঙ্গে উত্তীর্ণ হন। ১৯১২ খ্রিষ্টাব্দে ঢাকা কলেজ থেকে তিনি গণিতে অনার্সসহ স্নাতক এবং ১৯১৪ খ্রিষ্টাব্দে  কলকাতা বিশ্ববিদ্যালয় থেকে গণিতে এমএ ডিগ্রি লাভ করেন।
আবদুর রহমান ১৯১৪ খ্রিষ্টাব্দে ঢাকা টিচার্স ট্রেনিং কলেজের অধ্যাপকরূপে কর্মজীবন শুরু করেন। এরপর বিভিন্ন শিক্ষাপ্রতিষ্ঠানে অধ্যাপক পদে এবং শিক্ষা বিভাগে বিভিন্ন প্রশাসনিক পদে তিনি প্রায় একত্রিশ বছর চাকরি করেন। তিনি ১৯২৬ খ্রিষ্টাব্দে শিক্ষা বোর্ডের সেক্রেটারি, ১৯৩৩ খ্রিষ্টাব্দে স্কুল ইন্সপেক্টর ও ১৯৩৯ খ্রিষ্টাব্দে কলকাতায় এ.ডি.পি.আই. (প্রথম মুসলমান হিসেবে) নিযুক্ত হন এবং ১৯৪৫ খ্রিষ্টাব্দ পর্যন্ত ঐ পদে বহাল থাকেন। তখন শিক্ষা বিভাগের সেক্রেটারি ছিলেন ব্রিটিশ শিক্ষাবিদ মি. এইচ. গ্রাহাম এবং শিক্ষামন্ত্রী ছিলেন শেরে বাংলা এ. কে. ফজলুল হক। সরকারি চাকরি থেকে অবসর গ্রহণের পর ১৯৪৭ খ্রিষ্টাব্দে তিনি জগন্নাথ কলেজের অধ্যক্ষ নিযুক্ত হয়ে ১৯৫৬ সালে অবসর গ্রহণের পর উক্ত কলেজের রেক্টর পদে পুনর্নিয়োগ প্রাপ্ত হন। ঐ সময়ের মধ্যে তিনি জগন্নাথ কলেজে বি.এ. ও বি.কম. কোর্স চালু এবং নাইট শিফট প্রবর্তন করেন।
তিনি ১৯৫৭ থেকে ১৯৫৯ সাল পর্যন্ত বাংলাদেশ এশিয়াটিক সোসাইটির সভাপতি ছিলেন। মুসলিম সাহিত্য সমাজ, বাংলা একাডেমি, সরকারি টিচার্স এসোসিয়েশন ইত্যাদি সংস্থার সাথেও সম্পৃক্ত ছিলেন। মৃত্যুর পূর্ব পর্যন্ত বাংলা একডেমির সহ‌-সভাপতি ছিলেন। ১৯৫৮ খ্রিষ্টাব্দে রোম এবং ১৯৫৯ খ্রিষ্টাব্দে যুক্তরাষ্ট্রে অনুষ্ঠিত ওয়ার্ল্ড টিচার্স কনফারেন্সে পূর্ব পাকিস্তান মাধ্যমিক শিক্ষক সমিতির প্রতিনিধিত্ব করেন। তৎকালে মুসলমানদের মধ্যে শিক্ষা বিস্তারে আবদুর রহমানের অবদান বিশেষভাবে স্মরণীয়। তিনি নিজ গ্রাম ভান্ডারিকান্দিতে পিতার নামে ‘"আসলত মেমোরিয়াল স্কুল"’ নামে একটি বিদ্যালয় স্থাপন করেন। ১৯৫৬ খ্রিষ্টাব্দে প্রতিষ্ঠিত "'সেন্ট্রাল উইমেন্স কলেজ"' প্রতিষ্ঠায় আগ্রনী ভূমিকা পালন করেন এবং এর প্রতিষ্ঠাকালীন সভাপতি ছিলেন।
আবদুর রহমান একজন সাহিত্যিক হিসেবেও প্রতিষ্ঠা অর্জন করেন। অনুবাদ, প্রবন্ধ ও জীবনী রচনার ক্ষেত্রে তার দক্ষতা সকলের প্রশংসা অর্জন করে। কুরআন ও হাদিসের বঙ্গানুবাদ তার বিশেষ কীর্তি। ""বাংলা সাহিত্যের ইতিবৃত্ত (আধুনিক যুগ)"" এর লেখক অধ্যাপক মুহম্মদ আবদুল হাই আবদুর রহমান খাঁ সম্পর্কে মন্তব্য করতে গিয়ে বলেন, "বাংলা সাহিত্যে পবিত্র কুরআন হাদিসের অনুবাদ এবং ইসলামের মর্ম ব্যাখ্যার জন্য আবদুর রহমান খাঁর নাম স্মরণীয় থাকবে।"তার অধিকাংশ রচনাই  ইসলাম ধর্ম ও সংস্কৃতিবিষয়ক। তার উল্লেখযোগ্য কয়েকটি গ্রন্থ হলো:
১৯৬৪ খ্রিষ্টাব্দের ২৩ ডিসেম্বর ভোর ৫ ঘটিকায় খান বাহাদুর আবদুর রহমান খাঁ ঢাকাতে তার বড়ছেলের বাসভবনে অবস্থানকালে মৃত্যুবরণ করেন। লালবাগ জামে মসজিদ প্রাঙ্গনে বেলা ১ টায় জানাজার নামাজ অনুষ্ঠিত হয় এবং আজিমপুর কবরস্থানে তাকে সমাহিত করা হয়।
কাকাবাবুর প্রত্যাবর্তন

কাকাবাবুর প্রত্যাবর্তন হলো সৃজিত মুখোপাধ্যায় পরিচালিত একটি ভারতীয় বাংলা রোমাঞ্চকর থ্রিলার চলচ্চিত্র। সুনীল গঙ্গোপাধ্যায়ের কাকাবাবু সিরিজের উপন্যাস "জঙ্গলের মধ্যে এক হোটেল"-এর ওপর নির্মিত এবং শ্রীকান্ত মহতা, মহেন্দ্র সোনির শ্রী ভেঙ্কটেশ ফিল্মস ব্যানার প্রযোজিত এ চলচ্চিত্রে প্রধান ভূমিকায় অভিনয় করেছেন প্রসেনজিৎ চট্টোপাধ্যায় এবং আরিয়ান ভৌমিক। চলচ্চিত্রটি
৪ ফেব্রুয়ারি ২০২২ মুক্তি পাবে। মিশর রহস্য ও ইয়েতি অভিযানের পরে এটি সৃজিত মুখোপাধ্যায় নির্মিত কাকাবাবু সিরিজের তৃতীয় চলচ্চিত্র(কাকাবাবু ট্রিলজি) ।
কাকাবাবু ওরফে রাজা রায়চৌধুরী এবং সন্তু কেনিয়ায় আসেন বেড়াতে। তাদের সাথে বিমানবন্দরে দেখা হয় বাঙালি দম্পতি অমল ও মঞ্জুর। তাদের সাথে নাইরোবি শহরে ঘোরার সময় কাকাবাবুকে খুনের চেষ্টা ও হুমকি দেওয়া হয়। স্থানীয় ভারতীয় ব্যবসাদার অশোক দেসাই কাকাবাবুকে আমন্ত্রণ জানান তার সদ্য কেনা হোটেলে যেটি মাসাইমারার গভীর জঙ্গলে অবস্থিত। সন্তুকে নিয়ে সেখানে পাড়ি জমান কাকাবাবু। জঙ্গলের মধ্যে সেই হোটেলে গিয়ে তিনি জানতে পারেন কিছুদিন পূর্বে দুই পর্যটক এখান থেকে নিখোঁজ হয়ে গেছে। তার অনুমান কোনো গোপন অপরাধচক্র এই হোটেল ব্যবসাকে কেন্দ্র করে গড়ে উঠেছে। রহস্যের জট খোলার আগেই একজন গাইড তাদের গভীর শ্বাপদসংকুল জঙ্গলে নিয়ে গিয়ে জোর করে নামিয়ে দেয়।